stanford-oval/wikipedia huggingface dataset:
Winfield Scott
Elämä

Scott toimi upseerina ensimmäisen kerran vuoden 1812 sodassa, jonka aikana hän yleni kenraalimajuriksi. Erityisesti Scott ansioitui Chippewan ja Lundy's Lanen taisteluissa, joiden myötä hän sai Yhdysvalloissa nopeasti kansallissankarin maineen. Sodan jälkeen Scott opiskeli sodankäyntiä ja valvoi intiaanien pakkomuuttoja. Vuonna 1841 hänet nimitettiin armeijan ylipäälliköksi. Scott toimi ylipäällikkönä aina eläköitymiseensä saakka.
Meksikon-Yhdysvaltain sodassa (1846–1848) Scott valloitti Veracruzin kaupungin, saavutti lukuisia voittoja ja lopulta päätti koko sodan lyömällä syyskuussa 1847 Meksikon joukot Mexico Cityn taistelussa. Sodan jälkeen hän sai brevet-ylennyksen kenraaliluutnantiksi.
Vuonna 1852 Scott valittiin Whig-puolueen ehdokkaaksi Yhdysvaltain presidentinvaaleissa demokraattien Franklin Pierceä vastaan, mutta hän hävisi vaalit. Vaalitappion taustalla oli whig-puolueen sisäinen hajaannus orjakysymyksen suhteen.
Vuonna 1855 Scott sai ylennyksen kenraaliluutnantiksi (ilman brevet-etuliitettä) ollen näin maan ensimmäinen kenraaliluutnantti sitten George Washingtonin. Yhdysvaltain sisällissodan syttyessä huhtikuussa 1861 Scott pysyi Unionin armeijassa ja julkaisi Anakonda-suunnitelmansa, jossa Unioni suojaisi pääkaupunkinsa Washingtonin, saartaisi kaikki Konfederaation satamat, etenisi tämän jälkeen massiivisella voimalla Mississippijokea pitkin ja jakaisi näin Konfederaatio kahtia. Silloinen presidentti Abraham Lincoln kannatti henkilökohtaisesti Scottin suunnitelmaa, mutta joutui poliittisen painostuksen vuoksi hylkäämään sen. Anakonda-suunnitelman sijaan Unionin joukot päättivät hyökätä Richmondiin, mikä päättyi täydelliseen epäonnistumiseen. Myöhemmin Unionin armeija otti kuitenkin Anakonda-suunnitelman käyttöönsä.
Sodan alkaessa Scott oli jo lähes 73-vuotias, mikä pakotti hänet jäämään eläkkeelle marraskuussa 1861. Scott kuoli New Yorkin West Pointissa 29. toukokuuta 1866.
Aiheesta muualla

Kuvia tai muita tiedostoja aiheesta Winfield Scott Wikimedia Commonsissa
Vincent LoVerde

| Vincent LoVerde |
| --- | --- |

Henkilötiedot
Syntynyt: 14. huhtikuuta 1989 (ikä 35) Chicago
Kansalaisuus:   Yhdysvallat
Jääkiekkoilija
Pelipaikka:  puolustaja
Maila:  oikea
Pituus:  183 cm
Paino:  91 kg
Seura
Seura:  Ontario Reign
Sarja:  AHL
Pelinumero:  5
Pelaajaura
Pääsarjaura:  2011–
Vincent LoVerde (s. 14. huhtikuuta 1989) on yhdysvaltalainen jääkiekkoilija, joka pelaa AHL-joukkue Ontario Reignissa.
Ura

9. tammikuuta 2013 LoVerde lainattiin ECHL-joukkue Ontario Reignistä ylemmäs AHL:ssä pelaavaan yhteistyöseura Manchester Monarchsiin.
21. elokuuta 2013 LoVerde teki yhden vuoden AHL-sopimuksen Monarchsin kanssa kaudeksi 2013–2014. Hän teki 70 pelissä 20 pistettä.
16. toukokuuta 2014 LoVerde teki yksivuotisen sopimuksen Monarchsin NHL-yhteistyöseura Los Angeles Kingsin kanssa.
Käännös suomeksi
Yhteysesikunta Roi

Yhteysesikunta Roin upseereita tai vastaavia.
Rovaniemi 5. syyskuuta 1943.
SA-kuva
Yhteysesikunta Roi (lyhenne sanoista YhtERoi) oli jatkosodan aikainen suomalainen päämajan alainen esikunta, jonka tehtävänä oli pitää yhteyttä  Pohjois-Suomessa olevien saksalaisjoukkojen, XX Armeijakunnan esikuntaan (AOK Norwegen). Esikunta oli sijoitettuna saksalaisesikunnan (saks. Befehlstelle Finland) yhteyteen Rovaniemelle. Esikunnan päällikkönä toimi eversti Oiva Willamo.
Saksan Norjan armeijan (AOK Norwegen) esikunta oli aloittanut toimintansa Suomessa jo välirauhan aikana 11. kesäkuuta.selvennä Saksalaisesikunta oli sijoittunut Rovaniemen lähistölle Ranuan tien varteen Kursunkijärvelle, jonne oli jo syntynyt saksalaisvaruskunta kauttakulkuliikenteen myötä. Esikuntaan oli määrätty Päämajan ja saksalaisille alistetun III Armeijakunnan puolesta kielitaitoisia suomalaisupseereita yhdysupseereiksi. Keskitettyä johtoa varten perustettiin marraskuussa 1941 Päämajan alainen Yhteysesikunta Roi, jonka komentajaksi määrättiin jo yhteysupseerina Rovaniemellä toiminut jääkärieversti Oiva Willamo. Roin toimipaikkana oli kauttakulkuasioita hoitaneen päämajan alaisen Kauttakulkuliikenteen järjestelytoimiston tilat Lapin rajavartioston esikuntarakennuksessa Korkalovaarassa. Kauttakulkuliikenteen järjestelytoimiston tehtävät ja henkilöstö siirrettiin Roille. Yhteydenpito helpottui kun saksalaisjoukot siirsivät esikuntansa tammikuussa 1942 Kursunkijärveltä Rovaniemen keskuskansakouluun.
Esikunta jakaantui helmikuussa 1942 viiteen toimistoon tehtävien mukaan:
Toimisto I: Komentoasiat
II: Operatiiviset asiat
III: Huoltoasiat
IV: Talous- ja raha-asiat, hankinnat
V: Hallinto-, laki,- korvaus- ja sotavankiasiat.
Esikunnan yhteysupseerit toimivat eri yksiköiden esikunnissa, ja neljä heistä Rovaniemellä. XIX Vuoristoarmeijakunnan esikunnassa Petsamossa toimi 19 upseeria, Sallan suunnassa 12 ja Kiestingissä 11. Yhteensä upseereita oli 46 henkeä.
Yhteysesikunta Roi lakkautettiin 14. syyskuuta 1944 Lapin sodan alkaessa. Eversti Willamo ja esikunnan tärkeimmät upseerit määrättiin vasta perustetun Pohjois-Suomen evakuointiesikunnan alaisuuteen sotilasasiantuntijoiksi.
Wings Over the World tour

Wings Over the World tour oli Wings-yhtyeen vuosien 1975–1976 kiertue, joka esitettiin Isossa-Britanniassa, Australiassa, Euroopassa ja Pohjois-Amerikassa.
Kappalelista

Tyypillinen kappalelista vuoden 1975 konserteissa.
Venus and Mars/Rock Show
Jet
Let Me Roll It
Spirits of Ancient Egypt
Little Woman Love
C Moon
Maybe I'm Amazed
Lady Madonna
The Long and Winding Road
Medicine Jar
Picasso's Last Words
Richard Cory
Bluebird]]
I've Just Seen a Face
Blackbird
Yesterday
You Gave Me the Answer
Magneto and Titanium Man
Go Now
Letting Go
Live and Let Die
Call Me Back Again
My Love
Listen to What the Man Said
Junior's Farm
Band on the Run
Hi, Hi, Hi
Soily
Tyypillinen kappalelista vuoden 1976 konserteissa
Venus and Mars"/"Rock Show
Jet
Let Me Roll It
"Spirits of Ancient Egypt
Medicine Jar
Maybe I'm Amazed
Call Me Back Again
Lady Madonna
The Long and Winding Road
Live and Let Die
Picasso's Last Words (Drink to Me)
Richard Cory
Bluebird
I've Just Seen a Face
Blackbird
Yesterday
You Gave Me the Answer
Magneto and Titanium Man
Go Now
My Love
Listen to What the Man Said
Let 'Em In
Time to Hide
Silly Love Songs
Beware My Love
Letting Go
Band on the Run
Hi, Hi, Hi
Soily
With Hearts Toward None

| With Hearts Toward None Mgła |
| --- | --- | --- |

Studioalbumin tiedot
 Äänitetty : kevät–syksy 2011
 Julkaistu: 28. helmikuuta 2012
 Tyylilaji: black metal
 Kesto: 43.44
Mgłan muut julkaisut
| Groza 2008 | With Hearts Toward None 2012 | Exercises in Futility 2015 |
With Hearts Toward None on puolalaisen black metal -yhtyeen Mgłan toinen studioalbumi. Se julkaistiin vuonna 2012 levymerkillä Northern Heritage.
Kappaleet

With Hearts Toward None I – 5.07
With Hearts Toward None II – 4.34
With Hearts Toward None III – 7.57
With Hearts Toward None IV – 5.48
With Hearts Toward None V – 5.27
With Hearts Toward None VI – 4.50
With Hearts Toward None VII – 10.01
Kokoonpano

Darkside – rummut
M. – laulu, kitara, bassokitara
Arvostelut

Imperiumi.net:
Aiheesta muualla

With Hearts Toward None Discogsissa. (englanniksi)
Albumi With Hearts Toward None Encyclopaedia Metallum -sivustolla (englanniksi)
Mgła
| Mikołaja "M> " Żentara • Darkside Daren |
| --- | --- |
Studioalbumit:  Groza • With Hearts Toward None • Exercises in Futility • Age of Excuse
EP:t:  Presence • Mdłości • Further Down the Nest
Split-albumit:  Crushing the Holy Trinity (Holy Spirit)
Demot:  Northwards • Necrotic
Katso myös:  Kriegsmaschine • Holy Death • Blade of the Sword • Crionics • MasseMord
Worldcon

| Worldcon> The World Science Fiction Convention |
| --- | --- |

Järjestämistiheys:  vuosittain
Ensimmäisen kerran:  1939
Kotisivut
Worldcon, tai virallisemmin The World Science Fiction Convention eli maailman science fiction -convention, on pisimpään toiminut tieteiskirjallisuuden kokous. Worldconia on järjestetty vuodesta 1939 vuoteen 1941 ja toisen maailmansodan aiheuttaman keskeytyksen jälkeen joka vuosi vuodesta 1946 lähtien.
Nimen Worldcon omistaa World Science Fiction Society (WSFS) eli maailman tieteiskirjallisuusseura, jonka jäsenet ovat kokoukseen saapuvia maksavia osallistujia.
Worldcon-tapahtumia järjestävät ei-kaupalliset fanijärjestöt, jotka kilpailevat tapahtuman järjestämisestä. Worldconin kävijät valitsevat joka vuosi äänestämällä kahden vuoden päästä järjestettävän tapahtuman järjestäjät. Worldconia on järjestetty pääasiassa Pohjois-Amerikassa, mutta tapahtuma on järjestetty myös Euroopassa, Australiassa ja Japanissa. 75. Worldcon järjestettiin elokuussa 2017 Suomessa, Helsingin Messukeskuksessa.
Worldconin jäsenet valitsevat myös joka vuosi jaettavan Hugo-palkinnon voittajat. Ensimmäiset Hugot jaettiin vuonna 1953, vuonna 1954 palkinnon jakaminen jätettiin väliin ja vuodesta 1955 palkinnot on jaettu joka vuosi. Palkinnon jakaminen on sittemmin kirjattu WSFS:n sääntöihin yhdeksi Worldconin pakollisista tehtävistä.
Aiheesta muualla

Kuvia tai muita tiedostoja aiheesta Worldcon Wikimedia Commonsissa
Worldconin viralliset sivut
World Heavyweight Championship (WWE, 2023-)

The World Heavyweight Championship on uusittu WWE:n  miesten raskaansarjan maailmanmestaruus, jota puolustetaan WWE Raw-brändissä. Se on yksi kolmesta maailmanmestaruuksista WWE:ssä, joista kaksi muuta ovat WWE Championship- ja WWE Universal Championship-mestaruudet. WWE halusi lanseerata uuden mestaruuden, koska Roman Reigns piti hallussaan molempia aikaisempia mestaruuksia. Ensimmäinen mestari oli Seth "Freakin" Rollins, joka voitti ensimmäisenä uuden mestaruuden Night of Champions-tapahtumassa turnauksen finaalin 27. toukokuuta 2023. Uusi mestaruus eroaa edellisestä World Heavyweight Championship (WWE, 2002–2013) mestaruudesta, josta kilpailtiin vuosina 2002-2013, koska sen mestaruustiedot yhdistettiin WWE Championship-mestaruuteen. Molemmilla on sama nimi, mutta eri "sukulinja". Nykyinen mestari on Gunther. Gunther oli aikaisemmin voittanut King of the Ring-turnauksen sekä mahdollisuuden otella mestaruudesta SummerSlam-tapahtumassa Damian Priestiä vastaan.
Nykyinen mestari Gunther
Mestarit

| # | Mestari | Kerta | Päivämäärä | Hallinnut (päivinä) | Tapahtuma | Huomautus |
| --- | --- | --- | --- | --- | --- | --- |
| 1 | Seth Rollins | 1 | 27. toukokuuta 2023 | 316 | Night of Champions |  |
| 2. | Drew McIntyre | 1 | 7. huhtikuuta 2024 | < 1 | Wrestlemania XL |  |
| 3. | Damian Priest | 1 | 7. huhtikuuta 2024 | 118 | Wrestlemania XL |  |
| 4. | Gunther | 1 | 3. elokuuta 2024 | 70 + | SummerSlam |  |
Wicked Willie

| Wicked Willie |
| --- | --- |
Tyyli:  animaatiosarja
Alkuperämaa:  Yhdistynyt kuningaskunta
Alkuperäiskieli:  englanti
Julkaistu:  1990
Tuotantokausia:  1
Jaksoja:  11
Tuotanto
Tuottaja(t):  Robert Sidaway
Vastaava(t) tuottaja(t):  Jo Manuel, John Thompson
Ohjaaja(t):  Bob Godfrey
Käsikirjoittaja(t):  Ron Collins Gray Jolliffe Peter Mayle
Säveltäjä(t):  David Arch, Ronnie Bond
Aiheesta muualla
IMDb
Wicked Willie on brittiläinen vuonna 1990 valmistunut aikuisille suunnattu animaatiosarja, joka perustuu kuvittaja Gray Jolliffen ja kirjoittaja Peter Maylen Wicked Willie -sarjakuvakirjoihin. Suomessa kyseisen sarjakuvasarjan kirjoja julkaistiin suomeksi 1980-luvulla Gummeruksen kustamana, joihin kuuluivat muun muassa osat Miehen paras ystävä: Nyt Viljo tulee! ja Viljo, naisen paras ystävä.
Animaatiosarjaan valmistui 11 jaksoa. Sarjan esittäminen lopulta kuitenkin kiellettiin televisiossa Yhdistyneessä kuningaskunnassa. Sarja oli suunnitteilla esittää myös Suomen televisiossa, kun Mainos-TV oli vuonna 1990 hankkinut siihen esitysoikeudet.
Televisioesityskiellon myötä sarja julkaistiin lopulta kahtena erilliseksi suoraan videolle julkaistavaksi elokuvaksi nimillä Wicked Willie – The Movie (1990) ja Wicked Willie Rides Again (1991).  Elokuvajulkaisuja varten valmistettiin muutama lisäkohtaus, joilla alkuperäiset jaksot saatiin yhdistettyä kahdeksi erilliseksi elokuvaksi. Videojulkaisut myivät ensijulkaisun aikaan hyvin, ja myöhemmin ne on julkaistu myös DVD.nä. Suomessa nämä elokuvat julkaistiin 1990-luvulla videokaseteille nimillä Nyt Viljo Pystynen tulee ja Viljo Pystynen taas täällä!, joihin oli tehty suomenkieliset jälkiäänitykset.
Won’t Last a Day Without You

| Won’t Last a Day Without You |
| --- | --- |

Ohjaaja:  Raz dela Torre
Käsikirjoittaja:   Melissa Mae Chua  Raz dela Torre 
Tuottaja:   Charo Santos-Concio  Malou Santos  Vic Del Rosario  Jr. 
Valmistustiedot
Valmistusmaa:  Filippiinit
Tuotantoyhtiö:   Star Cinema  Viva Films 
Levittäjä:  Star Cinema
Ensi-ilta:  30. marraskuuta 2011
Alkuperäiskieli:  tagalog
Aiheesta muualla
IMDb 
Infobox OKVirheellinen NIMI-arvo: 
Won’t Last a Day Without You on Raz dela Torren ohjaama vuonna 2011 ensi-iltansa saanut filippiiniläinen tagaloginkielinen komediaelokuva.
Näyttelijät

| 0 | 1 | 2 |
| --- | --- | --- |
|  Sarah Geronimo  | … |  George Apostol/DJ Heidee   |
|  Gerald Anderson  | … |  Andrew Escalona   |
|  Joey de Leon  | … |  Pablo Apostol   |
|  John Lapus  | … |  DJ Ram   |
|  Megan Young  | … |  Melissa   |
|  Martin del Rosario  | … |  Duke   |
|  Niña Dolino  | … |  Paraluman/Pars   |
|  Marlann Flores  | … |  Carol   |
|  Cheska Ortega  | … |  Yumi Apostol   |
|  Young JV  | … |  Jeff   |
|  Lui Villaruz  | … |  Sir Bong   |
|  Jommy Teotico  | … |  dom   |
|  Yam Concepcion  | … |  Anne   |
|  Robi Domingo  | … |  Oscar   |
|  Helga Krapf  | … |  Lauren   |
World Idol

| 0 | 1 | 2 |
| --- | --- | --- |
World Idol

World Idolin kilpailijat
Kausi 1 (2003)
| Kurt Nilsen | Voittaja | 106 pistettä |
| Kelly Clarkson | 2. | 97 pistettä |
| Peter Evrard | 3. | 83 pistettä |
| Heinz Winckler | 4. | 80 pistettä |
| Will Young | 5. | 72 pistettä |
| Ryan Malcolm | 6. | 62 pistettä |
| Guy Sebastian | 7. | 56 pistettä |
| Alicja Janosz | 8. | 55 pistettä |
| Diana Karazon | 9. | 45 pistettä |
| Alexander Klaws | 9. | 45 pistettä |
| Jamai Loman | 11. | 36 pistettä |
World Idol oli kertaluontoinen kansainvälinen versio TV-ohjelmasta Pop Idol. Siinä kilpailivat keskenään useat eri maiden Idol-kilpailujen voittajat.
Kilpailu järjestettiin joulukuussa 2003. 11 osallistujamaan TV-katsojat saivat äänestää puhelimella muiden maiden kilpailijoita. Kaikki kilpailijat lauloivat englanniksi, paitsi Diana Karazon, joka lauloi arabiaksi. Ohjelman juontajina toimi brittiläinen juontajapari Ant & Dec, mutta CTV editoi ohjelmaa käyttääkseen Kanadassa Canadian Idolin juontajaa Ben Mulroneya. FOX-kanavan versiota ei lähetetty päällekkäin CTV:n lähetyksen kanssa, sillä muuten kanadalaiset olisivat voineet äänestää edustajaansa soittamalla amerikkalaiseen äänestysnumeroon.
Tulokset

Pisteet, jotka annettiin Euroviisu-tyyliin olivat:
| Sija | Esiintyjä | Maa | Pisteet | Laulu - Alkuperäinen esittäjä |
| --- | --- | --- | --- | --- |
| 1 | Kurt Nilsen |  Norja | 106 | Beautiful Day - U2 |
| 2 | Kelly Clarkson |  Yhdysvallat | 97 | You Make Me Feel (Like A Natural Woman) - Aretha Franklin |
| 3 | Peter Evrard |  Belgia | 83 | Lithium - Nirvana |
| 4 | Heinz Winckler |  Etelä-Afrikka | 80 | I Don't Want To Miss a Thing - Aerosmith |
| 5 | Will Young |  Yhdistynyt kuningaskunta | 72 | Light My Fire - Jose Felicianon versio |
| 6 | Ryan Malcolm |  Kanada | 62 | He Ain't Heavy, He's My Brother - The Hollies |
| 7 | Guy Sebastian |  Australia | 56 | What A Wonderful World - Louis Armstrong |
| 8 | Alicja "Alex" Janosz |  Puola | 55 | I Don't Know How To Love Him (musikaalista Jesus Christ Superstar) |
| 9 | Alexander Klaws |  Saksa | 45 | Maniac - Michael Sembello |
| 10 | Diana Karazon |  Arabimaailma | 45 | Ensani Ma Binsak (Alkuperäinen kappale) |
| 11 | Jamai Loman |  Alankomaat | 36 | Sorry Seems To Be The Hardest Word - Elton John |
Tuomarit

Ohjelman tuomareina toimivat:
Randall Abrahams (Etelä-Afrikka)
Simon Cowell (edusti Yhdysvaltoja, tuomaroi myös Britannian versiota)
Nina De Man (Belgia)
Ian "Dicko" Dickson (Australia)
Shona Fraser (Saksa)
Jan Fredrik Karlsen (Norja)
Elias Rahbani (Libanon)
Henkjan Smits (Alankomaat)
Pete Waterman (Yhdistynyt kuningaskunta)
Zack Werner (Kanada)
Kuba Wojewódzki (Puola)
Yanceyn piirikunta

Yanceyn piirikunta on Pohjois-Carolinan osavaltioon kuuluva metsäinen ja vuoristoinen piirikunta, jonka pinta-ala on 809 neliökilometriä ja väkiluku vajaat 18 000. Sen alueella sijaitsee viisi korkeinta vuorenhuippua Mississippijoen itäpuolisessa osassa Yhdysvaltoja – niistä korkein on 2 037 metrin korkeuteen kohoava Mount Mitchell.
Aiheesta muualla

Kuvia tai muita tiedostoja aiheesta Yanceyn piirikunta Wikimedia Commonsissa
Wervershoof

| Wervershoof |
| --- | --- |
 Entinen raatihuone
 lippu:  vaakuna
 Wervershoof
 Koordinaatit: 52°43′00″N, 05°10′00″E 
Valtio:  Alankomaat
Provinssi:  Pohjois-Hollanti
Pinta-ala:  
 – Kokonaispinta-ala:  31,08 km²
Väkiluku (2009):  8 776
 – Väestötiheys:  374 as./km²
Infobox OKVirheellinen NIMI-arvo: 
Wervershoof on Alankomaiden entinen kunta Pohjois-Hollannin maakunnassa, Länsi-Frieslandin alueella. Sen pinta-ala oli 31,08 km², josta vesialuetta 7,62 km². Kunnan asukasluku oli syyskuun 2009 lopussa 8 776. Vuonna 2011 Wervershoof yhdistettiin Medemblikiin.
Aiheesta muualla

Kuvia tai muita tiedostoja aiheesta Wervershoof Wikimedia Commonsissa
Ylä-Inarijoen kansallispuisto

| --- | --- |
Sijainti:  Norja, Finnmark Kaarasjoki, Koutokeino
Pinta-ala:  1409 km²
| --- | --- |
Nimi alkuperäiskielellä:  Øvre Anárjohka nasjonalpark
Tyyppi:  Kansallispuisto
Perustettu:  1976
muokkaa - muokkaa wikitekstiä - muokkaa Wikidataa
Ylä-Inarijoen kansallispuisto (norj. Øvre Anárjohka nasjonalpark, pohjoissaameksi Anárjoga álbmotmeahcci) sijaitsee Norjassa Finnmarkin läänissä. Kansallispuisto sijaitsee Kaarasjoen ja Koutokeinon kuntien alueilla. Pinta-alaltaan kansallispuisto on 1409 neliökilometriä. Kansallispuisto rajautuu etelässä Suomeen. Korkein kohta kansallispuistossa on Gurbbeš-tunturi, joka on 589 metriä merenpinnan yläpuolella. Puisto avattiin 1.4.1976.
Väliintulohyökkäys

Yksinkertaistettu esimerkki: Käyttäjä ottaa puhelimella yhteyttä palvelimeen, mutta välistävetäjä tunkeutuu yhteyden väliin ja yrittää huijata käyttäjää väärennetyllä sertifikaatilla / varmenteella esimerkiksi vakoillakseen tai rahaa viedäkseen.
Väliintulohyökkäys eli mies välissä -hyökkäys (engl. man-in-the-middle attack, lyhenne MITMA tai MITM), joka tunnetaan myös nimillä epärehellinen välittäjä, välistävetohyökkäys, kolmas mies -hyökkäys, on tietoturvahyökkäys, jossa kahden viestijän väliseen viestintäreittiin tunkeutuu viestijöiden huomaamatta kolmas osapuoli, joka esittää kummallekin viestivälle osapuolelle olevansa toinen viestijä. Kolmas osapuoli saattaa aiheuttaa vahinkoa esimerkiksi muuttamalla tai poistamalla viestejä, urkkimalla salausavaimia tai korvaamalla pyydetyn julkisen avaimen omalla julkisella avaimellaan.
Hyökkäys voidaan tehdä tavallista tietokonetta vastaan esimerkiksi tavanomaisilla verkkolaitteilla tai matkapuhelinta vastaan esimerkiksi IMSI-siepparilla, joista kumpaankin tapaukseen on kuitenkin suojautumiskeinoja.
Esimerkki

Normaalisti esimerkiksi verkkopankkiin kirjautumisessa käyttäjän kone A ottaa yhteyttä pankin palvelimeen B internetin kautta. Välistävetohyökkäyksessä käyttäjän kone ottaakin yhteyttä kolmannen osapuolen vakoilevaan koneeseen C, joka esittää olevansa pankin palvelin B. C myös esittää pankille olevansa pankin käyttäjä A. A:n kirjautuessa pankkiin, saa C pankkitunnukset haltuunsa ja kirjautuu niillä palvelimelle B. A:n yrittäessä vaikkapa siirtää 100 euroa tuttunsa pankkitilille, välittää C tilisiirron tiedot palvelimelle B, mutta muuttaakin tietoja siten, että niissä pyydetään tyhjentämään kaikki A:n tilin varat C:n omalle tilille. Pankki B kysyy tiettyä numeroa vastaavaa tunnuslukua, jonka C välittää A:lle. A kertoo tunnusluvun, jolloin C välittää tiedon B:lle jolloin A:n tililtä on onnistuneesti varastettu kaikki rahat.[lähde? ]
Käytännössä kuitenkin lähes kaikki pankit käyttävät alla esiteltyjä varmenteita, jotka jossain määrin estävät edellä kuvattua tapahtumasta A:n huomaamatta.[lähde? ]
Suojautuminen > Varmenteet ja varmennejärjestelmät

Esimerkiksi salattua HTTPS-yhteyttä käytettäessä välistävetohyökkäystä vastaan puolustaudutaan internetissä käyttämällä kryptografisia varmenteita (eli sertifikaatteja tai todenteita), joita käyttämällä viestivät osapuolet voivat todistaa henkilöllisyytensä välistävetäjän pystymättä matkimaan kumpaakaan. Varmenteita voisi verrata vaikkapa DNA- tai sormenjälkitunnistukseen, mutta todellisuudessa varmenteet perustuvat matematiikkaan pohjautuvaan julkisen avaimen salaukseen ja niistä on rakennettu luottamukseen pohjautuva hierarkkinen varmenne infrastruktuuri, jonka huipulla ovat laajalti luotetut ja itsemyönnetyt ns. juurivarmenteet. Rakennetta hallinnoidaan muun muassa varmenneviranomaisten (engl. certificate authority) ja OCSP-palveluiden avulla. Muita ehdotettuja ja käytössä olevia parannuksia ovat muun muassa HPKP, DNSSEC, DANE ja lohkoketjuun pohjautuvat varmenteet.
Suojautuminen > Varmenteet ja varmennejärjestelmät > Heikkouksia

Viestintämenetelmät eivät ole kuitenkaan välttämättä ole täydellisiä: esimerkiksi aiemmin usein internetissä käytetyn SSL 3.0-protokollan kaikki versiot on todettu alttiiksi välistävetohyökkäyksille lokakuussa 2014 löytyneen POODLE-haavoittuvuuden takia, jonka vuoksi SSL on nykyään laajalti korvattu TLS:llä. Myös TLS:n joistakin toteutuksista löytyi pian tämän jälkeen joulukuussa 2014 vastaavanlaisia ongelmia.
Matkapuhelinverkoissa käytetyissä vanhoissa 2G:hen kuuluvissa toteuksissa kuten GSM:ssä on ollut välistävetohyökkäyksen sallivia ongelmia, joita on pyritty parantamaan uudempien teknologioiden varmennejärjestelmien avulla. Uusista 3G-teknologioihin kuuluvista toteutuksissa ja LTE:n toteutuksista on kuitenkin löytynyt epäkohtia, jotka voivat mahdollistaa välistävetohyökkäyksen.
Varmenneviranomaiset ovat  heikko kohta varmenneinfrastruktuurissa. 2001 VeriSign varmenneviranomainen myönsi varmenteen, jossa luki "Microsoft Corporation" VeriSignia huijanneelle yksittäiselle henkilölle. Varmenteella olisi voinut suorittaa esimerkiksi välistävetohyökkäyksen. Vuonna 2011 Comodo- ja DigiNotar-viranomaiset huijattiin myöntämään varmenteita hakkereille, joita todennäköisesti käytettiin välistävetohyökkäyksessä Iranissa.
Suojautuminen > Muut menetelmät

Varmenteiden ja muiden niihin liittyvien nykyään käytettyjen menetelmien avulla esimerkiksi verkkopankin käyttäjä on aika hyvässä turvassa ainakin välistävetäjiltä jos muunlaisia tietoturvauhkia ei oteta huomioon. Pankkien ja muiden verkkopalveluiden palvelimet puolestaan harvoin pyytävät käyttäjää esittämään varmenteita ja sen sijaan varmentavat käyttäjiä erilaisten tunnusten kuten salasanojen avulla.[lähde? ]
Varmenteiden lisäksi voidaan ehkä käyttää järjestelmää, joka tarkkailee kunkin käyttäjän ja palvelimen välisissä pyynnöissä kulunutta aikaa. Poikkeuksellisesti pidentynyt aika tarkoittaisi mahdollisesti välistävetohyökkäystä, sillä pyyntö tulee tässä tapauksessa epäsuoraan kolmannen osapuolen koneen kautta. Järjestelmä havaitsisi tämän ja varoittaisi käyttäjää. Kvanttisalauksen avulla voisi myös olla mahdollista havaita välistävetäjä.
Aiheesta muualla

- Varmenteista ja niiden historiasta suomeksi.
Lukon kuva Firefox-verkkoselaimessa kertoo paitsi salatusta, mutta myös varmennetusta yhteydestä.
Varoitus Firefox-selaimessa itsemyönnetystä varmenteesta. Varoitus saattaa kertoa meneillään olevasta välistävetohyökkäys-yrityksestä.